gl vi es gl gl gl gl gl pt gl gl gl gl gl gl es gl gl es gl gl gl gl gl gl gl gl gl gl gl gl gl pt gl es gl gl gl gl gl es gl gl ast it gl gl gl en ca gl gl gl gl gl gl it gl gl gl gl gl en gl gl it gl en gl gl gl gl gl gl ca gl gl en gl pt es gl gl gl gl gl gl gl gl gl gl gl gl gl gl it gl gl gl gl it gl gl gl gl gl it gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl fr gl es es en vi es
Son de poesía, en edición dixitalizada | crebas.gal
← URBANO. Coroa poética a Urbano Lugrís
Publicado o 23 Decembro, 2011 por crebas
(Premer na imaxe para agrandar o tamaño)
Continúa o seu excelente labor a páxina de poesiagalega.org, rótulo identificador dunha base de datos e dun repositorio sobre a poesía no campo cultural galego nos últimos dous séculos, proxecto que dirixe o poeta e profesor Arturo Casas e no que traballa arreo o seu equipo do GAAP (Grupo Alea de Análise Poética), do que eu fixen parte nos inicios. Entre os materiais máis recentes está a edición dixitalizada do libro organizado e editado por Xoán Carlos Domínguez Alberte Son de poesía (Lisboa e Compostela: Edições Fluviais e Livraria Couceiro, 2005). Capa de Baldo Ramos. Dirección literaria da colección: Alberto Augusto Miranda. A publicación foi unha homenaxe a Antón Tovar, Manuel María, Xela Arias e Luísa Villalta, falecidos en anos anteriores.
O volume, que se pode ler de balde nesta ligazón, logo do texto de introdución de Xoán Carlos Domínguez Alberte, divídese en catro partes: A primeira (Arredores, homenaxe a Tovar) ábrese coa ilustración de Alexandra Bernardo, seguida dos poemas de Estíbaliz Espinosa, Xulio L. Valcárcel, Miro Villar, Manuel Forcadela, Alberto Augusto Miranda e José Viale Moutinho. A segunda (Terra Chá, homenaxe a Manuel María) leva a ilustración de Pedro Gonzalves e os poemas de Ana Romaní, Salvador García-Bodaño, Manuel Álvarez Torneiro, Xavier Rodríguez Baixeras, Luísa Mota e Aurelino Costa. A terceira (denuncia do equilibrio, homenaxe a Xela Arias) vai ilustrada por Lois Gil Magariños e os poemas de Luz Pozo Garza, Gonzalo Navaza, Fran Alonso, Anxo Angueira, Alexandre Teixeira Mendes e José Carlos Soares. A cuarta e última (en concreto, homenaxe a Luísa Villalta) leva a ilustración de Anxo Pastor e os poemas de Pilar Pallarés, Manuel Vidal Villaverde, Bernardino Graña, Rafa Villar, Fernando Martinho Guimarães e Vergílio Alberto Vieira.
A miña colaboración foi o Soneto Habana Blues, pois Xoán Carlos Domínguez Alberte insistiu en que debería ser un poema inédito, aínda que os versos non teñen relación con ningunha das persoas homenaxeadas, malia o trato persoal que tiven tanto con Manuel María coma con Luísa Villalta. De feito, inclúese no apartado “Arredores”, de homenaxe a Antón Tovar, con quen só coincidín unha vez nun recital organizado polo profesor Xesús Alonso Montero no lugar no que asasinaron a Roberto Blanco Torres.
Outra fisiognomía polo tempo estragada,
gastada no traxecto dos días e das horas.
Qué outro mundo feliz, qué infancia rememoras?
Qué misterio profundo se agacha nesa ollada?
Habana patrimonio, capital derrotada,
esperanzas que mudan en sombrizas demoras.
De brazos resignados, porque ti nunca choras,
vindicas o futuro, xornada tras xornada.
E aproveitas fragmentos diversos das ruínas
para restaurar vida, construír movemento
e avanzar lentamente no rostro que endurece.
E agardas que un fermento rebente nas rutinas
que fixeron das rúas lugar de pensamento
onde o día entretece o que a noite destece.
Esta entrada foi publicada en Antoloxías, Arte, Poesía. Garda a ligazón permanente.
← URBANO. Coroa poética a Urbano Lugrís
«Os livros são o melhor presente que uma pessoa pode dar a outra» →
Vídeo do poema «as sabas a clareo», na Horta das Chas, o espazo alternativo de Chan da Pólvora
Lectura de poemas na Horta das Chas, o espazo alternativo de Chan da Pólvora
«Viaxe de Rens a Reus. Á busca do románico catalán: As crónicas do xornalista e viaxeiro Xosé Ameixeiras»
Recensión a Espazos de Rosalía en Compostela. Un paseo por Santiago con Rosalía de Castro, de Mercedes Espiño, en Grial 234
Artigo en QPC (XCIX): Unha cala sobre os «Fillos Adoptivos» na nosa literatura
Recensión da antoloxía Ara do mar. Poesía a Fisterra, compilada por Alexandre Nerium, en Grial 232 | crebas.gal en Artigo en QPC (XCIII): A potencia simbólica do topónimo Fisterra
Florencio Delgado en 12 ligazóns e 2 vídeos | A profa en Unha lectura de Galicia infinda, de Florencio Delgado Gurriarán
«A Pontragha», un poema para o libro Chegadas, Saídas. O antigo camiño de ferro Santiago de Compostela – A Coruña, de Manuel Pazos Gómez | crebas.gal en «A Pontragha», un poema inédito na GaZeta (Revista de Agrupacións Poéticas de Base)
Feliz Idade, de Olga Novo – Club de Lectura do Porriño en Recensión a Feliz Idade, de Olga Novo, en Grial 222
Artigo en QPC (LXXXI): Manuel Rodríguez Louro «Marrolas», do Monte Pindo a Mauthausen | crebas.gal en Artigo en QPC (LVIII): A lembranza de trece homes da Costa da Morte (e contorna) nos campos de concentración nazis